Matari’i i ni’a

Matari'i i ni'a er tilsynekomsten av stjerneformasjonen pleiadene i Polynesia og har vært feiret 20. november som en offentlig merkedag i Fransk Polynesia.

Stjerneformasjonen pleiadene heter matari'i på tahitisk og mataiki på marquesisk.«The Matari'i I Ni'a Festivities» , Tahiti Nui Travel. Det ble forbundet med liv og fruktbarhet. I førkristen tid ble skifte av årstid markert med ritualer. Tilsynekomsten av pleiadene var tegn på skifte av årstid, fra den tørre årstiden, tau oe, med lite mat, til den nedbørrike årstiden tau 'auhune, innhøstingsperioden da det var godt med mat. Overflodsårstiden begynte rundt 20. november, med pleiadenes tilsynekomst, og varte til stjerneformasjonen forsvant ut av syne på stjernehimmelen, rundt 20. mai.«Matarii, les Pléiades vues par les polynésiens» , Tahiti heritage.

I 2006 lanserte Oscar Temarus regjering 20. november som ny offentlig helligdag til erstatning for autonomidagen 29. juni.Gonschor, Lorenz: «French Polynesia» , The Contemporary Pacific, bd. 20, nr. 1, 2008, s. 225. Tanken var at Matari'i i ni'a skulle feires som en panpolynesisk kulturfest. Det var dette året deltakere fra New Zealand, Tonga, Samoa, Tokelau, Hawaii og Rapa Nui i feiringen av merkedagen, som også inneholdt innslag av tradisjonell polynesisk religion. Feiringen er senere utvidet til flere dager.«MATARII I NI'A 2010» , Service de la Culture et du Patrimoine.

Det franskpolynesiske postvesenet utga i 2012 et frimerke i anledning Matari'i i ni'a.«Matari'i i ni'a» , Centre Philatélique de Mahina.

Se også
Matariki, ord på maori for pleiadene og høytidsdag i mai/juni.

Referanser

Kategori:Kultur i Fransk Polynesia
Kategori:Høytider og helligdager